Sepiegids: Gaan Chanel dié week ontsnap in ‘Binnelanders’?Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. ‘Binnelanders’ se Liam en Karen. Weekdae om 19:30 op kykNET Maandag 4 Oktober Elise konfronteer Tertius oor sy ware gevoelens, terwyl Chanel ŉ plan begin beraam om te ontsnap. Die wind word uit Karen en Gaby se seile geneem. Dinsdag 5 Oktober ŉ Aanname raak gou ŉ storie, terwyl Danny ŉ stormsterk wind van voor kry. Sake van die hart is op almal se lippe, en Piet se ondersoek mag dalk vrugte afwerp. Woensdag 6 Oktober Katey en Chanel probeer uitpluis wie Roelf werklik is, en Steve gee Annelize meer as genoeg om oor na te dink. Donderdag 7 Oktober Annelize verwelkom Xander terug by Binneland Kliniek. Dit raak gou duidelik dat Uys raad nodig het wanneer dit by die skoner geslag kom. Vrydag 8 Oktober ŉ Bruid in Ongevalle maak die verpleegsters se tonge – en verbeeldings – los, terwyl Louis nuus vir Naomi oor Chanel het. Tracy gee nie so vinnig moed op soos Uys nie. Weekdae om 18:30 op kykNET en kykNET&kie Maandag 4 Oktober Nazeem voer ŉ duistere plan in die mou, maar Bridgette probeer hom keer. Justin smeer ’n sosiale plig aan Wade af, terwyl Ty ’n nuwe penarie met Carlo beleef. Dinsdag 5 Oktober Ty is gestres om vir Carlo alleen te laat terwyl die apteek ’n gemors is. Danni worstel met ’n baie groot dilemma. Woensdag 6 Oktober Carlo het ’n geheim wat hy moet bewaar, en Zoe doen iets impulsief. Lee-Ann se dag kom tot ’n onverwagse einde, terwyl Nazeem ’n antwoord kry op ’n groot vraag… Donderdag 7 Oktober AB besluit tot Mymoena se afgryse hy wil werk toe gaan. Zoe is angstig om te weet of Bianca van Donovan hou. Carlo kry goeie punte en Lee-Ann wil dit vier. Vrydag 8 Oktober AB wil nie hospitaal toe gaan nie en dit veroorsaak probleme. Wade en Justin se sakeplanne verloop nie glad nie, en Ty het probleme met Carlo. Weeksdae om 18:00 op kykNET Maandag 4 Oktober Liam bedank by die Stryders. Bart druk Kristien in ’n hoek. Renate spog met haar nuwe talent. Dinsdag 5 Oktober Bibi, Magda en Renate oefen hulle trio. Die Pompoms vind uit van Liam en Candice. Amanda het haar hande vol met Bart. Woensdag 6 Oktober Liam se ma kom kuier. Kristien wil haar besigheid uitbrei. Jana kom tot Bibi en Magda se redding. Donderdag 7 Oktober Ronnie word in die hospitaal opgeneem. Simon pas die babas alleen op. Ryno en Meyer leer mekaar ken. Vrydag 8 Oktober Die Stryders hou ’n fondsinsamelingskonsert ten bate van orgaanskenking. Liam sluit weer by die Stryders aan. Ivy voel skuldig oor Ronnie. Maandag tot Donderdag om 19:30 op kykNET&kie Maandag 4 Oktober Janice betrap vir Muriel wanneer sy vroegoggend insluip en gebruik dit dan tot haar voordeel. Ronel is paniekbevange oor die vorige aand se voorval. Dinsdag 5 Oktober Hein se verbeelding hardloop met hom weg wanneer hy ’n vreemde boodskap kry. Jo het sy hande vol in die bokskryt. Ronel maak ’n besluit wat vir Thys diep ontstel. Woensdag 6 Oktober Ronel besoek steeds vir Nolan Baadjies in die hospitaal en is ontsteld as sy hoor dat sy familie steeds nie by hom was nie. Ezra en Mic besluit om Hein ’n poets te bak. Donderdag 7 Oktober Ronel sukkel met skuldgevoelens oor die ongeluk. Karelse raak ongeduldig omdat Jo se ondersoek te lank vat. Die spanning loop hoog tussen Ingrid en Beatrice.